paragraph_text: Pristupanje Sjeverne Makedonije Europskoj uniji naziv je za proces koji je počeo 2004. godine - 13 godina nakon što je Sjeverna Makedonija proglasila nezavisnost od SFRJ. Zemlja je službeni kandidat za ulazak u Europsku uniju od 2005. godine. Od 2014. godine jedna je od 5 preostalih kandidata za ulazak u EU (zajedno s Albanijom, Crnom Gorom, Srbijom i Turskom) nakon zadnjeg kruga proširenja Unije koji je članstvo donio Hrvatskoj. Pristupanje Europskoj uniji definirano je kao jedan od najviših vanjskopolitičkih ciljeva sadašnje makedonske vlade.